Georgios Kedrenos

Georgios Kedrenos eller Cedrenus (Gresk: Γεώργιος Κεδρηνός), var en bysantinsk historiker som levde i det 11. århundre. I 1050-årene skrev han verket Synopsis historion (i engelsk oversettelse kjent som A concise history of the world) som omhandlet hele perioden fra den bibelske skapelsesberetningen til hans egen tid. Kedrenos er en av de få middelalderske kilder (ved siden av Johannes Skylitzes) som omhandler khazarene i tiden etter at deres hovedstad Atil falt i 969.

Stoffet i Synopsis historion er for det meste tatt fra historiekrøniken til Pseudo-Simeon og fra Theophanes bekjenneren. For tiden etter 811 er stoffet utelukkende og nesten ordrett tatt fra historieverket til Johannes Skylitzes.

Et sent manuskript til Synopsis historion gjengir et anonymt dikt som man antar er skrevet av Kedrenos. Diktet plasserer han opprinnelse til en liten landsby, Cedrus eller Cedrea, i Anatolia (eller det som den gang var theme Anatolia). Diktet identifiserer også Kedrenos som en «proedros», en høy administrativ stilling i keiserens hoff.

Før han ble «proedros» kan Kedrenos ha hatt den noe lavere tittelen «vestarches». Vestarches Georgios Kedrenos er kjent fra en rekke segl fra 11. og 12. århundre, hovedsakelig funnet i Donau-regionen, men også på Krim Flere andre segl fra samme tid refererer til en viss Johannes Cedrenus med tittel «kouropalates», og det kan kanskje dreie seg om en slektning av Kedrenos.

Referanser

Litteratur

Eksterne lenker 
Opera Omnia by Migne Patrologia Graeca with analytical indexes
1838 Bekker edition (as Georgius Cedrenus)

 Østromerriket
Bysantinske historikere
Historikere fra middelalderen
Fødselsår ikke oppgitt